Os diferents sendicatos industrials y d'oficios bariatos d'un mesmo municipio constituyen una federación local de sendicatos que son cordinatos a traviés d'un comité local que tien as mesmas caracteristicas y poder que os comités sendicals. O comité local ye esleito por una asambleya plenaria a la que cada sendicato industrial y d'oficios variatos puet ninviar delegacions con alcuerdos escritos previament adoptatos en as suyas asambleyas. Ya que a CNT tien un numero chicot de miembros, nomás existen actualment federacions locals en Granada y Sevilla. A la vegada, os sendicatos de municipios vecins pueden agrupar-sen en federacions comarcals.